નવી દિલ્હી- દેશમાં પેટ્રોલ અને ડીઝલની કિંમત પાછલા બે અઠવાડિયાથી સતત વધી રહી છે. આ દરમિયાન કેન્દ્ર સરકારે વહેલી તકે સમસ્યાનું નિરાકરણ લાવાવની વાત કહી છે. પરંતુ આ જરુરી ક્રૂડની કિંમતમાં રાજ્ય સરકાર પણ મોટી રાહત આપી શકે છે. જો રાજ્ય સરકાર કાચા તેલના ભાવમાં વધારો થાય તે સમયે પોતાની સંભવિત વધારાની રાજ્યની આવક છોડવા તૈયાર થઈ જાય તો પેટ્રોલ 2.65 રુપિયા અને ડીઝલમાં 2 રુપિયા પ્રતિ લીટર સુધી સસ્તું થઈ શકે છે. સ્ટેટ બેન્ક ઓફ ઈન્ડિયાની લેટેસ્ટ ઈકોરેપ રિપોર્ટમાં આ વાત કહેવામાં આવી છે.